नपा नगर के विकास के लिए संकल्पित
भूमिपूजन कार्यक्रम में बोले विधायक शेखावत
भास्कर संवाददाता | खाचरौद
खाचराैद-नागदा विस क्षेत्र में सड़कों का जाल, पेयजल व कृषि उपयोग के लिए डेम सहित नपा सीमा में स्टेडियम, इनडोर स्टेडियम, बस स्टैंड, पेयजल आवर्धन योजना, सड़कों का निर्माण, अस्पताल आदि कई विकास कार्यों का निर्माण कार्य शुरू हो चुका हैं और कई कार्य शुरू होने ही वाले हैं। भविष्य में प्रदेश सरकार और नगर पालिका नगर के विकास के लिए कृत संकल्पित हैं। यह बात शनिवार को करीब 22 लाख के विभिन्न निर्माण कार्यों के भूमिपूजन कार्यक्रम में मुख्य अतिथि विधायक दिलीपसिंह शेखावत ने कही। अध्यक्षता नपा अध्यक्ष कमलेश अनिल शर्मा ने की। नपा निधि से बनने वाले बागपुरा स्थित पीर नवाजी बाबा की दरगाह, बागपुरा के सामने 5.60 लाख से सीसी रोड निर्माण, खारी मीठी बावड़ी स्थित सामुदायिक भवन के सामने 7.70 लाख से सीसी रोड, रतलाम रोड स्थित राधाकृष्ण मंदिर के सामने 4.35 लाख से पेबर ब्लॉक, रतलाम रोड पर 4.88 लाख से नाली निर्माण कार्य का भूमिपूजन किया। इस मौके पर जिलाध्यक्ष श्याम बंसल, सांसद प्रतिनिधि अनिल शर्मा, पूर्व जिलाध्यक्ष अनोखीलाल भंडारी, नगर अध्यक्ष बद्रीलाल संगीतला, पूर्व अध्यक्ष सीताराम परमार, भाजपा किसान मोर्चा राष्ट्रीय सदस्य दयाराम धाकड़, ग्रामीण अध्यक्ष मांगीलाल पाटीदार, गीता अलोलिया, पंकज निगम, हीरालाल मदारिया, नपा उपाध्यक्ष मुकेश कांकर, पार्षद राजेंद्र गोहर, धर्मेंद्र परमार, अर्जुन माली, राजेंद्र धाकड़, सरिता-अरुण लुणावत तथा शिव हर्रा, रामचंद्र नागर, राजकुमार बंबोरिया आदि मौजूद थे। संचालन रमेश नंदेड़ा ने किया। आभार अखिलेश शर्मा ने माना।
निर्माण कार्य का प्रारंभ करते विधायक व अन्य।
hin_Deva bho_Deva bho_Deva hin_Deva awa_Deva